kardosdrur/scandi-wiki huggingface dataset:
The One with All the Poker

The One with All the Poker (dansk: Den Med Pokerspillet) er det 18. afsnit i sæson 1 af den amerikanske sitcom Venner. Afsnittet er instrueret af James Burrows og skrevet af Jeff Astrof og Mike Sikowitz. Afsnittet blev første gang vist d. 21. marts 1995 på NBC.

Plot 

Vennerne hjælper Rachel med at sende jobansøgninger ud, men da de er godt i gang spørger Ross om Rachel har læst korrektur idet hun har skrevet "compuper-erfaring". Da hun dumt spørger om den fejl mon i er alle ansøgninger svarer Joey kvikt (men dog ironisk) at kopimaskinen muligvis har rettet nogle af fejlene. Rachel får en masse afslag pr. brev, men ender også med blive inviteret til jobsamtale ved Saks Fifth Avenue som indkøbsassistent. Hun synes selv at jobsamtalen var god og de snakkede godt, men hun bliver senere ringet og får at vide at hun ikke fik jobbet.

Ross og Chandler griner i caféen over at Joey græd over at have tabt i poker. Pigerne spørger om hvorfor de aldrig spiller med og vil derfor gerne være med. Pigerne forstår ikke helt reglerne, men vil alligevel gerne spille om penge og Ross advarer om at han ikke er en rar fyr når ham begynder at spille poker i virkeligheden. Monica inviterer en ven der skule være god til over og hendes første lektion er at man altid skal være klar på at folk kan bluffe – hun siger selv at hun lige har kørt Tony Randall ned. Pigerne ender med at blive bedre, men taber alligevel til dregene i første omgang. Ross gør lidt nar af at Rachel har tabt 15 dollar, mens Rachel svarer igen ved at sige at han som mand bare skal vise sig frem ved at vinde. Monica træder dog på hendes pointe ved at sige at de nok skal kommme og tage revance over drengene.

Da de senere spiller igen går det dog bedre for især Rachel og hun vinder over Ross nogle gange. Hun bliver ringet op om at hun ikke fik jobbet ved Saks Fifth Avenue netop under dette spil ignorer hun grænserne for hvad man må hæve med og vennerne lader hende gøre dette. Det ender med at Rachel og Ross spiller om mange penge og det samtidig bliver en form for drengene mod pigerne, Ross taber og Rachel sammen med pigerne er selvfølgelig glade. Ross har overfor drengene igen givet udtryk for at han er vild med Rachel og selv om han lige har tabt en masse penge er han glad for at hun ser glad ud.

Der bliver en del gange desuden refereret til et spil tegn og gæt vennerne tidligere skulle have haft. Monica skulle angiveligt have kastet med en tallerken da hun blev sur på spiller og af den grund dukker de andre sig også da Monica bliver sur på en af deres spil poker. Afsnittet ender med at de spiller tegn og gæt og da Monica her bliver sur igen samtidig med hun løfter sit glas dukker de sig alle med det samme.

Ross' abe Marcel sætter trods hans protester en cd på med lyden af The Lion Sleeps Tonight og da han senere slukker for den, da vennerne skal til at spille poker smutter Marcel ind på et værelse og smækker med døren.

Eksterne henvisninger 
 

Sæson 1 af Venner
The One with Two Parts, Part Two

The One with Two Parts, Part Two (dansk: Den Med To Gange, Anden Del) er det 17. afsnit i sæson 1 af den amerikanske sitcom Venner. Afsnittet er instrueret af Michael Lembeck og skrevet af David Crane og Marta Kauffman. Afsnittet blev første gang vist d. 23. februar 1995 på NBC.

Plot 

Rachel og Monica er taget på skadestuen fordi Rachel faldt ned fra balkonen (i The One with Two Parts, Part One) og da hun ikke selv har en forsikring bytter hun identitet med Monica, så hun kan bruge hendes. Til trods for at de begge har svært ved aggere under den andens navn, inviterer de de to læger hjem. Pigerne kommer dog midt i det hele lidt op at skændes og begynder så at gøre nar af hinanden. Rachel siger bl.a. (i sin rolle som Monica) at hun er glad for at hun er køkkenchef så hun kan koste rundt med andre og det hele eskalerer da Monica (i rollen som Rachel) kommer til at snakke med Rachels far og fortæller at hun en gang var i seng med en anden fyr – i deres seng. Rachel indser dog at det er dumt at bruge Monicas forsikring så de går hen på hospitalet igen og laver nogle helt nye papirer.

Vennerne holder sammen med nogle inviterede et surpriseparty for Phoebe i anledningen af hendes fødselsdag, men gæsterne kommer ved en fejl til at overraske Ross der taber kagen, som bliver til en substans han omtaler som citron-smat. Phoebe opdager dog hurtigt at Joey ikke er der. Han valgte at tage til hendes tvillingesøster Ursulas fødselsdag, men ærgede sig over at de to fødselsdage lige faldt på samme dag. Ursula brænder senere Joey af og af den grund opsøger Phoebe Ursula for at tage en snak med hende. Phoebe har desuden også taget en gave med og Ursula giver en igen. Gaven fra Ursula er dog den trøje Joey tidligere spurgte Phoebe om hun ville prøve, fordi han ville tjekke at den passede på Ursula. Da Ursula ikke vil være sammen med Joey mere bliver Phoebe nødt til at tage trøjen på og spille Ursula. Joey kysser hende i troen om at det er Ursula, men kan godt mærke at det ikke er som det plejer og Phoebe bliver afsløret.

Ross har haft en drøm om at han spiller fodbold med sin kommende søn Ben som bolden og snakker derfor med sin far, om han også var bekymret da han skulle have barn. Ross' far misforstår og tror at Ross har følt sig overset og vil derfor til at tage ham på tur til Williamsburg. Ross' far fortæller dog efter om hvordan han første gang kunne mærke at han var blevet far, da Ross tog rundt om hans ene finger. Da Marcel senere sluger en en spillebrik og vågner efter at have været på hospitalet tager han fat i Ross' finger som Ross' far havde beskrevet han selv gjorde.

Afsnittet slutter med scene hvor det skal forestille at vi ser vennerne gennem Monica og Rachels fjernsyn der stadig er efterssynkroniseret til spansk efter at Marcel har været i gang med fjernbetjeningen.

Trivia 
 Lægerne, der spilles af George Clooney og Noah Wyle spiller begge ligeledes læger i TV-serien Skadestuen.

Eksterne henvisninger 
 

Sæson 1 af Venner
The One with Two Parts, Part One

The One with Two Parts, Part One (dansk: Den Med To Gange, Første Del) er det 16. afsnit i sæson 1 af den amerikanske sitcom Venner. Afsnittet er instrueret af Michael Lembeck og skrevet af David Crane og Marta Kauffman. Afsnittet blev første gang vist d. 23. februar 1995 på NBC.

Plot 

Joey og Ross er på en resturant og tror de bliver serviceret af Phoebe. I virkeligheden er det hendes tvillingesøster Ursula og Joey falder straks for hende. Da han spørger Phoebe om det er okay at gå ud med Ursula siger hun i første omgang tøvende ja, men føler sig i virkeligheden fortørnet over at hun på en måde bliver tilsideset af ham. Phoebe finder dog ud af at de ikke har været i seng sammen, efter at have spurgt Joey, men da hun går over for at snakke med Joey om deres forhold, efter at være blevet overtalt af vennerne til det, åbner Ursula døren kun iført en skjorte (og her ender hoveddelen af afsnittet med en "fortsættelse følger...")

Chandler falder for en af sine underordnede ved navn Nina, bl.a. på baggrund af en samtale om hans WENUS (udtrykket er originalt en forkortelse for et udtryk på deres arbejde, men kan her (og bliver også af Chandler/Nina) overført opfattes som "weiner", der er et amerikansk slanguddtryk for penis), men problemet opstår da han bliver nødt til at fyre hende grundet en slem ANUS, som hans chef udtrykker det (igen et udtryk på arbejdet) og siger at det er den slemmeste siden 1970'erne. Chandler kan dog ikke tage sig sammen til at fyre hende og spørger derfor i stedet om de skal tage på en date. Da de er begyndt at se hinanden mere har han endnu mere svært ved at fyre hende og bilder i stedet sin chef ind at hendes psykolog har ringet og fortalt at hun nemt kan få et anfald hvis hun bliver fyret og Nina er således stadig ansat.

Ross tager til fødselsforberedende lamaze-timer sammen med Carol, hvor Susan dog også er med. Dette er en smule akavet, men det bliver ikke mindre af Carol ikke møder op en dag og da de skal til at øve i par bliver Ross tvunget til at være moderen da han taber til Susan i plat eller krone. Ross bliver dog også først nu rigtig opmærksom på at han skal til at være far og dette slår ham lidt ud.

Marcel, der er Ross' abe, piller ved Monica og Rachels fjernsyn således at fjernsynet bliver udstyret med "SAP" i øverste venstre hjørne og sproget det i stedet bliver synkroniseret til spansk.

Hr. Heckles, der er Monica og Rachels underbo, banker på og siger at de stamper i gulvet, men vennerne benægter. Monica siger til Rachel at hun stadig ikke har taget julelyset på balkonen ned, men Rachel forsøger at snakke udenom uden held. Afsnittet slutter med at Rachel tager lyset ned, men falder ned fra balkonen og hænger i foden lige ud fra hr. Heckles vindue.

Eksterne henvisninger 
 

Sæson 1 af Venner
Bischoff

Bischoff har flere betydninger:
 Amaury Bischoff (f. 1987, Colmar, Frankrig)
 Eric Bischoff (f. 1955, Detroit), en tidligere amerikansk Wrestling promotør
 Erik Frederik Wilhelm Bischoff (1914 – 1995), en dansk maler og skulptør
 Hans V. Bischoff (1932 – 2021), en dansk journalist
 Mikkel Bischoff (født 1982), en dansk professionel fodboldspiller

Se også 
 Bischof
 Biskop, Biskup
 Bishop
Lerskifer

Lerskifer består primært af ler og aflejringer fra dyr og planter, som sidenhen er blevet komprimeret af de overliggende lag. Det er et forholdsvist blødt materiale, som ikke tåler aggressive rengøringsmidler. Lerskifer har endvidere tilbøjelighed til at delaminere (spaltes) ved udsættelse for frost. Lerskifer kræver iltfattige forhold, da bundlevende dyr vil gennemrode leret under sedimentationen. I så fald kaldes det en 'muddersten'.

Under regionalmetamorfose (fortsat begravelse) omdannes lerskifer successivt til de metamorfe bjergarter skifer, fyllit, glimmerskifer og paragnejs. Lerskifer kan endvidere omdannes til hornfels ved kontaktmetamorfose (bagning ved kontakt med glødende magma).  

Sedimentære bjergarter
Prinsen af Jylland

Prinsen af Jylland (eng. Prince of Jutland eller Royal Deceit) er en engelsksproget dansk film instrueret af Gabriel Axel, som har skrevet manuskriptet i samarbejde med historiker Erik Kjersgaard. Filmen er baseret på Saxo Grammaticus' fortælling om danske prins  Amled.

Filmen er en dansk-fransk-britisk-tysk-hollandsk koproduktion og optaget på det militære øvelsesterræn i Jægerspris.

I rollerne ses flere af tidens store stjerner som Gabriel Byrne, Hellen Mirren, en kun 20-årig Christian Bale, samt den senere motion capture-stjerne Andy Serkis (bl.a. Gollum i Ringenes Herre-filmene) og Davide Bateson, der senere lagde stemme til hovedrollen i de succesfulde, danske Hitman-spil.

Filmen havde urpremiere i Frankrig 23. januar 1994.

Handling 

Efter at kongen er blevet myrdet af sin egen bror, Fenge (Gabriel Byrne), beslutter kongens søn, Prins Amled (Christian Bale), sig for at hævne sin fader. Problemet er, at Fenge ikke vil tillade nogen at tilrane sig den trone, som han har slået ihjel for at få, så hvordan kan Amled planlægge et attentat mod onklen, uden at denne aner uråd?

Medvirkende 
 Gabriel Byrne – Fenge
 Helen Mirren – Geruth
 Christian Bale – Amled
 Brian Cox – Aethelwine
 Kate Beckinsale – Ethel
 Tom Wilkinson – Hardvendel
 Andy Serkis – Torsten

Modtagelse 
Filmen udkom 7 år efter Gabriel Axel havde haft international succes med den Oscar-vindende Babettes Gæstebud, men det amerikanske branchemedie Variety forudså ikke et stort internationalt publikum til filmen, selvom deres anmelder kaldte filmen for “velmenende” og “lavet med kærlighed”. 

Filmen blev i England kun udsendt på video og i Danmark endte billetsalget på kun 7.914 billetter på trods af positive anmeldelser i flere dagblade.

Se også 
 Hamlet
 Gesta Danorum (også kendt som Saxos Danmarkshistorie)

Referencer

Eksterne henvisninger 
 

Dramafilm fra Danmark
Danske film fra 1994
Film instrueret af Gabriel Axel
Film fra Danmark (administrationskategori)
Hamlet
Engelsksprogede film 
Dansksprogede film
Københavns Kommunes Skoleorkester

KKSO – Københavns Kommunes Skoleorkester er oprettet 1955 som et harmoniorkester under Københavns Kommunes Musikskole. Orkestrets medlemmer er i alderen 13 til 25 år og tæller (efteråret 2009) ca. 50 medlemmer af begge køn.

Historie 
Københavns Kommunes Skoleorkester blev startet i 1955 af Københavns Kommunes skoledirektion som et tilbud til kommunens folkeskoleelever.

Orkestrets første dirigent var Peter Deutsch, som var en kendt komponist af underholdnings- og filmmusik og desuden dirigent for Dansk Ungdoms Symfoniorkester.

Orkestret var i mange år en selvstændig enhed direkte under kommunen, indtil det i 1991 blev en del af Københavns Musikskole. Da orkestret var størst, talte det 104 medlemmer, og i årenes løb har mange fra musiklivet i hovedstadsområdet fået deres første orkestererfaring i KKSO.

Benny Berthelsen ledede orkestret i 40 år, indtil han i januar 1996 blev afløst af Jonas Viggo Pedersen. Halvandet år efter fik Jonas et stipendium i Finland, og Mike Cholewa overtog dirigentstokken. Mike dirigerede orkestret frem til december 2000, hvorefter den hjemvendte Jonas tog over igen, og har kørt orkestret siden.

Orkesteret har udmærket sig med en guldmedalje ved DM i 3. Division for harmoniorkestre i 2006 & 2008, samt en førsteplads i sin division til "Welt-Jugend-Musikfestival – Zürich" i 2005.

I november 2010 & 2013 spillede orkesteret sig til en sølvmedalje ved DM i 2. division for harmoniorkestre.

Senest har orkestret udmærket sig med en guldmedalje ved DM i 2. Division for harmoniorkestre i 2015.

Referencer

Eksterne henvisninger 
 

Skoleorkestre
Harmoniorkestre
Klaus Rønn

Klaus Rønn (født 2. marts 1980 i Hjørring) er en dansk atlet.

Klaus Rønn vandt syv danske ungdoms- og tre junior mesterskaber på 800 meter og 1500 meter for Vejle IF. Efter et par års pause fra atletikken og en kort tid i Aarhus 1900 har han genoptaget karrieren og løber nu for Københavns IF under træner Bjarke Kobberø.

Personlige rekorder 
 800 meter: 1.57,53

Eksterne henvisninger 
 Statletik.dk – Klaus Rønn
 Garverspas – Klaus Rønn

Mellemdistanceløbere fra Danmark
Atleter fra Københavns IF
Atleter fra Vejle IF
Atleter fra Aarhus 1900
Personer fra Hjørring
Georg Anton Krohg (publicist)

Georg Anton Krohg (født 13. marts 1817 i Munkvold, død 13. april 1873 i Kristiania) var en norsk publicist, søn af Christian Krohg, far til Christian Krohg.

Krohg blev student 1835, cand. jur. 1842, kopist i Finansdepartementet 1844 og ved dettes deling 1846 i det ny Indredepartement, hvor han blev fuldmægtig 1857. Trods denne beskedne karriere hørte Kroghs navn i samtiden til de mest kendte i alle nordiske riger. Hans liv var fyldt af åndelige interesser, hans kæreste sysselsættelse var studiet — også i kildeskrifterne — af de nordiske rigers historie og sprog ved siden af den gamle græske litteratur og hans samtids politiske historie.

Hans liv og virken var beherskede af en begejstret tro på skandinavismens idé. Nordens enhed i enhver retning, også politisk-dynastisk, var emne eller formål for hele hans 30 års journalistiske forfatterskab, og i denne idés tjeneste ofrede han ikke blot sin pen, men gav også sin personlige indsats, idet han straks ved krigens udbrud 1848 gik som frivillig til Danmark, hvor han en tid stod som menig i 10. lette bataillon, senere var bereden ordonnans hos general Schleppegrell. 

Hans journalistiske arbejde i en mængde norske blade (1846—47 i Den Constitutionelle, 1847—51 i Rigstidenden, fra 1856 af udelukkende i Aftenbladet) var bygget på sjældne kundskaber og båret af den ham beherskende tro, men hans artikler var ikke letlæste eller underholdende, og hans sprog blev med årene mere og mere et for ham ganske ejendommeligt "nordisk Maalstræv". Så længe Nordisk Universitets Tidsskrift udkom, (1854—65), var han dets norske redaktør, og på lignende måde var han medarbejder af Hamiltons Nordisk Tidskrift 1866 ff. 

Et udvalg af Islandske Folkesagn, som han udgav 1862 i Oversettelse og Samendrag efter Arnason, Maurer o. fl., fik liden udbredelse, for en stor del pga. sprogformen. Den samme hindring lagde han i vejen for læsernes lette tilegnelse af de Nygræske Folkesange, han oversatte i tidsskriften Norden. Fra Danmark, hvor han havde en stor kreds af venner — hans nærmeste var Carl Ploug og historikeren Allen — hentede han 1848 også sin hustru, en præstedatter fra Møen. På den store idealists grav rejste venner 1881 en bautasten med indskriften: "Tro imod Norden, sit Folk og sin Gud".

Kilder 
 

Journalister fra Norge
Faglitterære forfattere fra Norge
Dansksprogede forfattere fra Norge
Oversættere fra Norge
Nordmænd i 1800-tallet
Salmonsens
Personer fra Trondheim
Presse (flertydig)

Presse kan henvise til flere artikler:

 Presse – fællesbetegnelse for en række medier og medievirksomheder; ofte i bestemt form: "Pressen"
 Presse (apparat) – et apparat, der presser noget sammen, for eksempel en vinpresse eller en rullepølsepresse
Georg Anton Krohg

Georg Anton Krohg er navnet på mindst to peroner:

 Georg Anton Krohg (officer) (1734-1797), norsk officer
 Georg Anton Krohg (publicist) (1817-1873), norsk publicist
A Kid Hereafter

A Kid Hereafter er et dansk pop punk-band, stiftet af forsanger Frederik Thaae, hvis navn bandnavnet er et anagram af. Bandet udgav deres debutalbum Rich Freedom Flavour i januar 2007, som blev rost for den kaotiske blanding af elementer fra mange forskellige musikgenrer, deriblandt country, reggae, hardcore punk og rock.

Flere af bandets medlemmer optrådte i forskellige inkarnationer tre gange på Roskilde Festival 2008: Først som A Kid Hereafter, senere med grindcore-sideprojektet A Kid Hereafter in the Grinding Light, og til sidst med symfoniske udgaver af A Kid Hereafter-sange under navnet "A Kid Hereafter and Slaves to the Truth" (opkaldt efter en sang fra A Kid Hereafter in the Grinding Lights debutalbum af samme navn).

A Kid Hereafters andet album, Yo!, blev udgivet 6. oktober 2008

Medlemmer 
 A Kid Hereafter (Frederik Thaae) – vokal, guitar
 Kid Universe (Hans Find Møller) – bas, vokal
 The Shadow (Anders Bo Rasmussen) – guitar, vokal
 Kid Handsome (Jakob Bjørn Hansen) – trommer, vokal
 Tore Nissen – keyboard

Diskografi

Studiealbum 
 2007: Rich Freedom Flavour
 2008: Yo!

Referencer

Eksterne henvisninger 
 Officiel hjemmeside
 

Popgrupper fra Danmark
Har spillet på Roskilde Festival
Musikgrupper fra 2007
Punkgrupper fra Danmark
Distortion

Distortion har flere betydninger:

 Distortion (festival) – en dansk musikfestival i København.
 Distortion (effekt) – en effekt til elektriske guitar og bas.
 Distortion World – en alternativ Pokémonverden
Gustaf Axel Knut Hamilton

Gustaf Axel Knut Hamilton (født 29. november 1831, død  14. april 1913) var en svensk greve og universitetslærer.
 
Hamilton blev 1848 student i Uppsala, 1855 cand. jur. og 1858 docent ved Uppsala Universitet. 1859 udnævntes han til adjunkt i nationaløkonomi, folkeret samt svensk stats- og specialret i Uppsala og 1862 til professor i administrativret og nationaløkonomi ved Lunds Universitet. 

Han har været medlem af komitéen for universitetsstatutternes revision (1874) og af den skandinaviske komité for udarbejdelse af forslag til ny veksellov (1877). 1866—70 redigerede han Nordisk tidskrift för politik, ekonomi och litteratur og har bl.a. udgivet: Om den politiska ekonomiens utveckling och begrepp (1858), Om ägofrid efter sv. lag (1859), Om penningar och kredit (1861), Om arbetsklassen och arbetareföreningar (1865) samt Öfversigt af statsinkomsternas olika slag (1874).

Kilder 

 

Grever fra Sverige
Økonomer fra Sverige
Jurister fra Sverige
Ansatte ved Uppsala Universitet
Ansatte ved Lunds Universitet
Svenskere i 1800-tallet
Svenskere i 1900-tallet
Salmonsens
Otto Theodor Krohg

Otto Theodor Krohg (15. marts 1811 på gården Nøjsomhed ved Molde – 22. oktober 1889 i Molde) var en norsk præst og forfatter, søn af Eidsvoldsmanden Hilmar Meincke Krohg (1776—1851).

Krohg blev student 1830, cand. theol. 1835. Efter et års ansættelse som bestyrer af Molde Borgerskole var han 1838—47 lærer ved Tromsø Middel- og Realskole og derefter sognepræst til Vestnæs i Romsdalen i 40 år. Fra nytår 1887 tog han afsked og flyttede til Molde. Mellem hans elever på Tromsø Skole var
en tid også Jonas Lie, der lejlighedsvis 1884 karakteriserede Krohg som lærer derhen, at han havde "en genial Evne til at gøre sig elsket, respekteret og forstaaet af Disciplene", som i meget mindede om den kendte Lyder Sagen.

Hans kirkelige standpunkt var udpræget højkirkeligt som hans hele livssyn konservativt; men ellers var han en livlig ånd, original og fantasifuld, lærd i teologi og alsidig belæst. Han var landskendt under navnet Lille Theodor, hans egen oversættelse af det Mærke "L. T.", hvorunder han fra 1852—84 skrev i Morgenbladet. Artikler om næsten alle mulige spørgsmål, som var oppe i den offentlige diskussion, et slags kristelige kauserier, ofte let angribelige og hyppigt prisgivende sin forfatter til latter, fordi han var for hurtig til at sende sine tanker ud i verden, men ikke sjælden vidnende om virkeligt litterært talent og en egen oprindelighed.

Denne sin journalistiske virksomhed havde han ellers begyndt allerede på Tromsø, hvor han oktober 1838 grundlagde og senere lige til sommeren 1847 redigerede Tromsø Tidende. Også i skønlitteraturen forsøgte han sig med novellen Præsten i Loppen (1846) og Spydet Selshevner, Saganovelle (1848). Alt i alt var han en af Norges mærkeligste og interessanteste præsteskikkelser i 19. århundrede.

Kilder 

 

Præster fra Norge
Journalister fra Norge
Novelleforfattere fra Norge
Dansksprogede forfattere fra Norge
Nordmænd i 1800-tallet
Salmonsens
Brian Christensen

Brian B. Christensen (født 1971 på Nørrebro) er en dansk forfatter og journalist, bosat i Sluseholmen på Sydhavnen, med sin kone og to døtre.

Hans forfatterskab omfatter indtil videre novellen ”Tab og vind” fra antologien ”Drenge” (Forlaget Bagland, 2006), ungdomsromanen ”Et vink til himlen” (Gyldendal, 2008), som vandt andenpræmien i Gyldendals konkurrence om en kærlighedsroman for unge, samt ungdomsromanen ”Mihai og Tobias” (Gyldendal, 2010) i øjeblikket arbejder han på romanen "En ubehagelig historie".

Brian B. Christensen er uddannet journalist fra Danmarks Journalisthøjskole i Århus og har arbejdet på Dagbladet Holstebro*Struer, Søndagsavisen og for Kristendemokraternes Folketingsgruppe på Christiansborg.

Siden 2005 har han arbejdet som pressechef for Vejdirektoratet.

Kilder 

Personer fra København
Børnebogsforfattere fra Danmark
Dansksprogede forfattere fra Danmark
Sivert Cortsen Adeler

Sivert Cortsen Adeler (1647 i Hoorn, Nederlandene – 24. januar 1683) var en dansk søofficer.

Adelder var generaladmiral Cort Adelers ældste søn af første ægteskab, er født i Hoorn i Holland. Han har måske først været i hollandsk tjeneste til søs og kom 1663 med faderen til Danmark, hvor han allerede 1666 udnævntes til kaptajn og 1668 blev anvendt som befalingsmand på skibet Færø, der blev udsendt for at genoplive de i nogen tid ophørte handelsforbindelser med Ostindien. Skibet afgik fra København i oktober 1668 og kom til Trankebar i maj det følgende år; i 1669 og 1670 var han i Bantam på Java, med hvis fyrste der blev sluttet en traktat, efter at Christian Bielke med skibet Mageløs også var blevet sendt der hen. I september 1670 vendte Adeler tilbage til København, hvor han nød megen anerkendelse for Udfaldet af sin Sendelse, og hvor han samme år blev udnævnt til schoutbynacht. I det følgende år blev han af kongen sendt til Holland for på admiral Michiel de Ruyters skib videre at uddanne sig i søtjenesten. 1672 udnævntes han til kommandant i Dansborg, fik titel af indisk råd og drog samme år til Ostindien. Da han i året 1683 befandt sig på hjemrejse til Danmark, døde han på skibet Den flyvende Ulv ved Kap det gode Håbs forbjerg 24. januar samme år og blev begravet i Kapstaden. Han var ugift.

Kilder 

 
 Lützow, Hist. Efterretn. om danske Søe-Officierer I, 9 f.
 Bruun, Curt Sivertsen Adelaer.

Admiraler fra Danmark
Sivert Cortsen